Ibuprofen nyaéta  ubar antiinflamasi non-steroid (NSAID) nu dipaké pikeun ngubaran ngurangan kanyeri jeung peradangan, misalna nyeri huntu, nyeri ménstruasi, jeung radang sendi.Obat ieu sadia dina bentuk tablet 400 mg, bbentuk sirup atawa airan, jeung suntikan. Mimiti dimekarkeun taun 1960, nu tuluy dipaténkeun dina taun 1961, munggaran ubar ieu mimiti dimekarkeun keur ubar ngalawan panyakit rheumatoid arthritis di Inggris dina taun1969 jeung Amérika Serikat  taun 1974. Ieu mangrupa ubar bébas NSAID nu dijual bébas munggaran dipasaran.

Kagunaan 
Ibuprofen nyaéta ubar anti inflamasi non-steroid (NSAID) pikeun ngurangan kanyeri, nurunkeun panas awak, jeung ngurangan rasa nyeri, atawa peradangan nu disababkeun ku loba kaayaan kayaning nyeri sirah, nyeri huntu, nyeri tonggong, radang sendi, keram ménstruasi, asam urat, arthritis sarta peradangan lianna.

Cara gawé 
Cara gawé ubar ieu kucara ngahalangan awak ngaproduksi prostagladin, nyaéta senyawa nu nyababkeun peradangan jeung rasa nyeri. Salaku dampakna, nyeri jeung peradangan mimiti ngurangan. Sallian ti ngungkulan rasa kanyeri jeung peradangan, ibuprofen ogé dipaké salaku ubar pikeun nurunkeun panas awak.

Cara maké 
Inum ibuprofen saluyu jeung anjuran nu aya dina label, atawa saluyu jeung nu ditangtukeun ku dokter.Ulah maké ubar ieu dina jumlah nu loba atawa leuwih lila ti waktu nu geus dianjurkeun ku dokter. Paké dosis nu leutik jeung éféktif dina ngubaran kaayan pasén. Ulah nginum ubar ieu leuwih loba tina dosis nu ditangtukeun (overdose). Kalobaan nginum ibuprofen bisa ngarusak beuteung atawa peujit anjeun.Jumlah maksimal ubar ieu pikeun dewasa nyaéta 800mg/dosis atawa 3200mg/poé (4 dosis maksimal). Paké dina jumlah nu pangleutikna saluyu jeung nu diperlukeun pikeun ngaleungitkeun kanyeri, bareuh, atawa panas awak. Dosis ibuprofen pikeun budak dumasar kana umur sarta beurat awak. Inum ibuprofen jeung dahareun atawa susu pikeun ngurangan nyeri beuteung. 

Kocok suspensi oral (cairan) kalayan bener saacan ngukur dosis. Ukur ubar cair ku jarum suntik dosis nu disadiakeun, atawa ku séndok pangukur dosis khusus atawa  gelas ubar. Tablét ibuprofen kudu di gayem saacan anjeun nelen ieu ubar.

Ngaran lian jeung ngaran dagang Ibuprofen

Ngaran lian 
Ieu di handap ngaran lian Ibuprofen:

 Ibuprofen
 Ibuprofene
 Ibuprofeno
 Ibuprofenum
 Ibuprophen

Ngaran dagang 
Ieu di handap sababaraha ngaran dagang tina ibuprofen:

 Ibuprofen, 
 Intrafen, 
 Neo Rheumacyl, 
 Oskadon SP, 
 Bodrex Extra, 
 Bodrexin IBP, 
 Procold Obat Sakit Kepala, P
 aramex Nyeri Otot, 
 Novaxifen, 
 Arbupon, 
Proris.

Interaksi Ibuprofen 
Ieu di handap sababaraha interaksi nu bsa kajadian mun ibuprofen diinum jeung ubar séjén:

 Ubar antiinflamasi nonsteroid, pangencer getih, jeung kortikosteroid, bisa ningkatkeun éfék samping pendarahan dina saluran cerna

Ciclosporin jeung tacrolimus, bisa ningkatkeun éfék samping hiperkalemia jeung gangguan fungsi ginjal
 ACE inhibitor jeung ARB, bisa nurunkeun éfék antihipertensi tina kadua ubar éta
Lithium jeung methotrexate, bisa naékkeun résiko kacanduan ibuprofen.
Aspirin, pamakéan ibuprofen nu mineng teuing bisa nyababkeun ngurangan éféktivitas aspirin mun anjeun nginum ubar ieu pikeung nyinngkahan panyakit jantung atawa struk. Salian ti éta pamak;ean ubar ieu dina waktu nu babarengan bisa ningkatkeun résiko ka keunaan ku katuhak lambung sarta pendarahan. Anjeun merlukeun dosis nu kudu disaluyukeun sarta dina pangawasan dokter.

Éfék samping 
Éfék samping mangrupa hiji éfék nu teu dipiharep tina ubar. Éfék samping ieu bisa mangrupa-rupa di sababaraha jalma gumantung kana kaayaan panyakit, umur, beurat awak, jinis kelamin, étnis, jeung sababaraha kaayaan kaséhatan lianna. Ieu di handap sababaraha éfék samping nu bisa karasa sanggeus nginum ibuprofen:

 Bunghak beuteung
 Sebel jeung utah 
Diaré atawa sembelit
Nyeri maag
 Panas awak
 Nyeri sirah
 Gejala alérgi ubar kayaning arateul jeung bareuh na beungeut sarta hésé rénghap
Gangguan ginjal

Tutumbu kaluar 

 Éfék samping Ibuprofen
 Interaksi ubar Ibuprofen

Rujukan 

Ubar